Kamm-kaksikhammas
kamm-kaksikhammas (Dicranum flexicaule) kaksikhambaliste sugukonda kuuluv sammaltaim. Kamm-kaksikhammas on kollakasrohelise kõrge ja hõreda muruna kasvav sammal. Varred on harunemata ja vähese risoidvildiga. Lehed nii kuivalt kui ka märjalt kogu varre ulatuses ühekülgselt sirpjad. Kamm-kaksikhammas kasvab liivastes palu- ja nõmmemetsades maapinnal. Eestis üsna harva. Eesti Punase nimestiku andmetel ohulähedases (7) kategoorias. Ohuteguriks on märgitud lageraied.